Mietitkö ikinä, miten elämä muuttuisi, jos kuuntelisit Jumalaa enemmän?
Evelyn Martinez oppi kuulemaan Jumalan äänen jo lapsena.
Se on johtanut hänet moniin seikkailuihin.
Tervetuloa, Evelyn Martinez! On ilo saada sinut ohjelmaan.
Kiitos, että sain tulla.
Olet perustanut Amsterdamissa Hope Initiatives -säätiön.
Se auttaa tyttöjä irti prostituutiosta.
Kertoisitko yhden auttamanne tytön tarinan?
Tytön nimi on Anna.
Pari vuotta sitten kävelin punaisten lyhtyjen alueella -
ja tapasin ikkunatyttöjä. Kävelin Annan ikkunan ohi ja vilkutin.
Koin, että minun pitää mennä tervehtimässä häntä. Niinpä menin.
Kysyin häneltä: "Mitä oikeasti haluat?
Haluatko jäädä tänne vai lähteä?"
Hän alkoi itkeä. Hän sanoi: "Olen ollut täällä vasta kolme kuukautta.
Olen rukoillut: Jumala, jos olet olemassa, -
järjestä minut pois täältä tai tapan itseni tänään."
Se oli sinä päivänä, kun tapasimme. Se oli ihmeellinen juttu.
Tuimme häntä lähtemisessä. Hänellä menee nyt tosi hyvin.
Hän työskentelee hotellisiivoojana täysiaikaisesti. Huolehtii perheestään.
Hän antoi elämänsä Jeesukselle. Hänellä menee nyt tosi hyvin.
Montako tyttöä säätiönne tavoittaa viikko- tai kuukausitasolla?
Se vaihtelee. Jotkin viikot ovat kiireisempiä.
Muutosvaihe ja tavoittamisvaihe -
vievät aikaa. Ensin pitää voittaa heidän luottamuksensa.
Joskus meille lähetetään tyttöjä. Joskus tavoitamme heitä itse.
10―15 tyttöä, mutta se vie aikaa.
Pitää luoda suhde ja luottamus, ennen kuin muutos voi alkaa.
Tietysti. Se on pitkä prosessi.
Millaisia tapoja teillä on tavoittaa heitä? Mainitsit jo, -
että teille lähetetään tyttöjä ja käytte myös jututtamassa heitä.
Millaista käytännön työ on?
Kun juttelemme, kysymme heidän elämästään.
Heillä on unelmat, perheet ja tilanteet.
Puhumme siitä, millaisen elämän he haluaisivat ja mitä he haluavat tehdä.
Kehitämme elämänkartan, jossa on tavoitteita ja aikarajoja.
Jos hän haluaa päästä pois, pohdimme, milloin.
Onko hän vaarassa? Lähteekö hän tänään, ensi viikolla vai ensi kuussa?
Alamme suunnitella lähtöä. Puhumme myös osaamisesta.
Koulutuksesta, opiskelusta, tulevasta asuinpaikasta.
Sukulaisista, huollettavista, kuluista.
Työskentelemme koko perheen kanssa. Autamme lapsia yliopistoon, -
jotta voimme katkaista väkivallan ja köyhyyden kierteen.
Meillä on mentorointiohjelmia. He käyvät kursseilla.
Kehitämme osaamista ja pohdimme innostuksen kohteita.
Osa hallitsee pienyritykset.
He toimivat kotoa käsin vaate- tai tuotemyyjinä.
Osa haluaa käydä töissä yrityksissä.
Jotkut perustavat esimerkiksi siivousfirman.
Se riippuu yksilöstä. He ovat tosi omistautuneita ja tekevät kovasti töitä.
Kuulostaa rohkaisevalta.
Onko sellaisia tyttöjä paljon, jotka sanovat haluavansa pysyä alalla.
Vai haluaako valtaosa päästä epätoivoisesti pois?
Usein media kertoo tytöistä, jotka sanovat: "Olen itse valinnut tämän.
Haluan pysyä alalla." Millaisia tyttöjä olette tavanneet?
Kaikenlaisia.
Mitä kauemmin he ovat työskennelleet seksiteollisuudessa, -
sitä enemmän he haluavat pois.
On tilanteita, joissa tyttö sanoo haluavansa jäädä, -
mutta kun keskustelua jatketaan, käy ilmi, että hän kokee olonsa uhatuksi.
Tilanne saattaa olla hyvin mutkikas.
En kuitenkaan ole ikinä tavannut ketään, joka todella haluaa jäädä.
Se on tosi nöyryyttävää. Mukana on paljon väkivaltaa.
Se on tosi masentava tilanne.
Kestipä tilanne lyhyen tai pitkän ajan, -
tytöt saavat vammoja ja haavoja, myös sisäisesti.
Miten autatte heitä? Millaisia erilaisia tapoja teillä on?
Ensinnäkin me todella rakastamme heitä.
Osoitamme heille hyväksyntää.
Koetamme saada heidät näkemään, että rakastamme emmekä tuomitse.
Jokaisen eheytymisprosessi on ainutlaatuinen ja erilainen.
Etenemme heidän tahtiaan.
Kyse on heidän elämästään. Laadimme suunnitelman yhdessä.
Siihen sisältyy myös eheytyminen.
He määräävät itse, -
miten nopeasti prosessi etenee ja mitä he itse haluavat tehdä.
Tärkein asia on rakkaus.
Tarvitaan myös anteeksiantoa.
Jossain vaiheessa alamme puhua anteeksiannosta.
On monia, jotka ovat rikkoneet heitä.
Tarvitaan myös oman sielunelämän tutkimista.
Heidän täytyy antaa anteeksi niin itselle kuin muille. Se eheyttää.
Miten anteeksianto on mahdollinen niissä tilanteissa?
Tietysti Jumalalle kaikki on mahdollista.
Anteeksianto vaatii varmasti pitkän prosessin.
Miten he oppivat antamaan anteeksi ja miten he ylipäätään pystyvät siihen?
Se on samanlaista kuin muillakin. Se on prosessi, ja siinä on kerroksia.
Meillä kaikillahan on kipua elämässä. Sitä ovat aiheuttaneet kokemukset -
ja se, mitä meille on tehty ja mitä itse olemme tehneet muille.
Sitä kuorii kuin kerroksia ja menee aina vain syvemmälle.
Kun kokee anteeksiantoa ensimmäisessä kerroksessa, -
se antaa niin paljon vapautta ja rauhaa, -
että haluaa jatkaa syvemmälle. Me kaikki haluamme samaa.
Haluamme kokea onnea, iloa ja rauhaa.
Haluamme päästä eroon piinaavista muistoista ja kivusta, -
piinaavista ajatuksista, mitä meille on tapahtunut.
Haluamme kaikki samaa. Anteeksianto on osa prosessia.
Jumalan äänen kuunteleminen on sinulle henkilökohtaisesti tärkeää.
Puhumme hieman myöhemmin, miten opit sen.
Miten käytät sitä jokapäiväisessä työssäsi tyttöjen kanssa?
Kun kuuntelee Jumalaa, Hänellä on aina jotain hyvää sanottavaa.
Kerran kävelin punaisten lyhtyjen alueella.
Näin erään aikuisen naisen.
Hänen meikkinsä oli kerrassaan upea.
En tiennyt, mistä hän oli sen saanut, mutta hän näytti todella hyvältä.
Menin hänen luokseen ja sanoin: "Sinä näytät todella hyvältä.
Kuka sinut meikkasi?" Hän sanoi tehneensä meikin itse.
Sanoin: "Sinä itsekö? Sinusta voisi tulla meikkitaitelija!
Olet tosi taitava. Meidän pitää puhua siitä."
Se oli ulkonaista. Kaikki pystyivät näkemään sen.
Mutta sydämessäni koin, että se tuotti Jumalalle mielihyvää.
Hän sanoi: "Katso häntä. Eikö hän näytäkin upealta?"
Se riitti sytyttämään hänessä kipinän. Hänellä oli se osaaminen.
Hän voisi tehdä jotain muutakin. Hankkia koulutuksen ja työpaikan.
Jumala toimii niin pienissä kuin suurissakin asioissa.
Joskus vain pieni rohkaisu riittää tuomaan jonkun ulos.
Hän tajuaa, että hänen itsensä normaalina pitämä juttu -
onkin aivan erityinen lahja tai taito, jota hän voi käyttää.
Tosi hienoa.
Tulit Amsterdamiin Dominikaanisesta tasavallasta.
Olet asunut myös Yhdysvalloissa ja Kanadassa.
Koit Kanadassa kutsun tulla Amsterdamiin.
Miten Jumala kutsui sinut?
Tämä voi kuulostaa hieman erilaiselta ja oudolta, -
mutta minulla on ollut Herran kanssa sellainen suhde, -
jossa Hän puhuu minulle henkilökohtaisesti.
Kerran Hän halusi, että tulen Amsterdamiin.
Hän halusi puhua minulle siellä.
Saavuttuani tunsin todella Jumalan sydämen kaupunkia kohtaan -
ja Hänen empatiansa ihmisiä ja prostituutiossa toimivia naisia kohtaan.
Naisten luo meneviä miehiä kohtaan.
Tavallaan sitä ajattelee, että kun Jumala antaa anteeksi syntejä, -
se kaikki inhottaisi Häntä.
Mutta Hän oli tosi empaattinen ja rakastava.
Se kosketti minua, mutta en tiennyt prostituutiosta mitään.
Ajattelin: "No tämäpä hyvä. Minusta tulee esirukoilija."
Mutta kun palasin Kanadaan, Herra sanoi minulle: -
"Palaa Amsterdamiin perustamaan säätiö. Huolehdi naisista ja perheistä.
Rakasta heitä. Aion käydä taisteluun prostituutiota vastaan maailmalla."
Kysyin Häneltä: "Miksi?
Miksi tämä asia on Sinulle tärkeä? Miksi juuri nyt?"
Hän sanoi: "Tiedätkö mitä, Evelyn?
En anna paholaisen saada heitä.
Haluan heidät itselleni. Ja haluan heidät nyt, sillä tulen pian."
Se liikuttaa minua vieläkin. Se särki sydämeni.
Hän rakastaa vähäisiä ja sorrettuja.
Niitä, jotka ovat pimeässä kuopassa eivätkä löydä ulospääsyä.
Hänen empatiansa on rajatonta ja rakkautensa ehdotonta.
Kun ensikertaa tapasin ikkunassa naisen, -
rukoilin kahden naisen kanssa.
Olin järkyttynyt, sillä näin Jeesuksen siellä kanssamme.
Olin siellä ensimmäistä kertaa. Tiesin tarkalleen, missä ympäristössä olin.
En ollut aiemmin ollut sellaisessa tilanteessa.
En pystynyt ajattelemaan mitään muuta kuin: "Älä koske mihinkään."
Yhtäkkiä näin Jeesuksen. "Mitä Sinä täällä teet?
Eihän Sinun pitäisi olla täällä. Sinun pitäisi olla kirkossa -
vastaanottamassa lauluja, ylistystä ja palvontaa.
Mitä teet tyttöjen ikkunassa?"
Hän sanoi: "Olen täällä aina. Pidän heistä huolta.
Kerron heille: Voin auttaa teidät ulos. Rakastan teitä.
Älä vajoa masennukseen. Minulla on sinulle parempi elämä."
Se murskasi kaiken uskonnollisen ajatteluni, -
että olin siellä auttamassa -
ajatellen, että minulla on jotain tarjottavana.
En sillä tasolla. Enkä halua olla ylimielinen.
Mutta olen vain rehellinen.
Ja tässä on Herra itse.
Hän on ainoa, jolla olisi aihetta kerskata.
Hän on Jumala, ja Hän on siellä melkein kuin tasavertaisena.
Heidän ystävänään.
Se antoi rakkautta ja empatiaa heitä kohtaan.
Se laittoi minut vastakkain -
oman ylpeyteni ja uskonnollisen kasvatukseni kanssa.
Ajattelin, että jos Hän on siellä, minunkin pitää.
Jos Hän rakastaa heitä, minunkin pitää.
Minunkin pitää osoittaa heille hyväksyntää ja auttaa heitä ulos.
Uskon, että rakkaus muuttaa kaiken.
Muuttaa olosuhteet ja ihmiset.
Se on mahtavaa, sillä usko tai älä, -
sain tietää, että heistä valtaosalla on Raamatut.
Raamatut siellä.
He kuuntelevat ylistysmusiikkia työskennellessään, -
etteivät he masentuisi ja tappaisi itseään.
Ihan kuin Herra pitäisi heidät koossa, jotta Hän saisi heidät ulos.
Tiedän, ettei se sovi uskonnolliseen ajatteluun.
Mutta se on kokemukseni, ja sitä olen nähnyt. - Se on tosi koskettavaa.
Sivusit jo Jumala-suhdettasi.
Haluaisin kuulla, miten se alkoi?
Opit kuulemaan Jumalan äänen jo pienenä lapsena.
Vartuin puoliksi kristityssä kodissa.
Äiti on harras kristitty. Hänen sukunsa on ollut kristitty sukupolvien ajan.
Isä oli alkoholisti. Se on oma tarinansa.
Vartuin kirkossa. Olimme tyypillinen perhe.
Lapset pakotettiin tulemaan kirkkoon.
Kun olin noin 7―8-vuotias, -
äiti lähetti minut tätini luo hakemaan jotain.
Kun tulin kotiin, rappusilla seisoi mies.
Tiesin, kuka hän oli. Hän sanoi: "Evelyn, haluan jutella kanssasi."
Sanoin: "Emme me voi jutella tässä rappusilla.
Se olisi tosi outoa, jos kaikki ohikulkijat näkisivät, -
että puhun tässä Jeesuksen kanssa. Se olisi outo juttu."
Hän sanoi: "Jutellaan nyt. Kaikki menee hyvin."
Hän puhui minulle suunnitelmista, joita Hänellä oli elämäni varalle.
Hän halusi, että minusta tulee lähetti.
Sanoin: "En halua lähetiksi. He ovat köyhiä ja surullisia."
Meillä kävi lähettejä. Heillä oli surullinen elämäntarina.
He kaikki tarvitsivat paljon rahaa.
He olivat kivoja, mutta halusin olla liikenainen.
Halusin yliopistoon ja yritysjohtajaksi. Halusin menestyvän elämän.
Halusin tehdä kaikenlaista. Silti Jeesus halusi, että ryhdyn lähetiksi.
Sanoin: "Ei. Olen vasta 8-vuotias. Äiti ei suostu.
Minun pitää mennä leikkipuistoon ja kouluun." Se oli kiintoisa keskustelu.
Siitä kaikki alkoi. - Juuri niin.
Hän kysyi lopuksi: "Voinko tulla uudelleen?"
Vastasin: "Tietysti."
Hän kävi joka ilta tai päivä seuraavat kymmenen vuotta.
Mainitsit, että isäsi oli alkoholisti.
Miten nämä kohtaamiset Jeesuksen kanssa auttoivat selviytymään siitä?
Eräs merkittävimpiä kohtaamisia tapahtui, kun olin noin 15-vuotias.
Jeesus tuli huoneeseeni ja sanoi: "Anna anteeksi isällesi."
Sanoin: "Et ymmärrä."
Isäni on ollut juovuksissa elämäni jokaisena päivänä.
Hän oli hyvin väkivaltainen. Hän ei lyönyt, -
mutta jos hän ei pitänyt ruoasta, hän paiskasi astiat lattialle.
Sanoin Jeesukseni: "En voinut tuoda kavereita kotiin. Häpesin isääni.
Olin eristyksissä isän juomisen takia."
Olin vihainen. En voinut antaa anteeksi. Sanoin Jeesukselle: -
"Et ymmärrä, millaista elämäni on."
Hän sanoi: "Evelyn, tahdon sinun antavan anteeksi."
Väittelin Jeesuksen kanssa.
Luettelin syitä, miksen voi antaa isälle anteeksi.
Jeesus sanoi: "Tahdon sinun näkevän jotain."
Hän näytti näyn, jossa isä oli noin viisivuotias.
Hänen isänsä rankaisi häntä jostain pikkuasiasta, jonka hän oli tehnyt.
Isoisäni, isäni isä, sitoi isäni puuhun.
Isän jaloissa oli punaisia muurahaisia, -
jotka purivat kipeästi.
Ne kiduttivat isääni.
Jeesus sanoi: "Hänen juomisensa johtuu siitä kaikesta kivusta, -
jota hän on kärsinyt. Häntä ei ole ymmärretty.
Hän ei ole paha ihminen."
Yhtäkkiä... Se ei ollut tekosyy isän juomiselle.
Ymmärsin nyt, mitä isäni sydämessä oli.
Aloin tuntea empatiaa ja uutta ymmärrystä isääni kohtaan.
Tapasin isäni ja annoin hänelle itkien anteeksi.
Halasimme ja itkimme yhdessä. Hän ei lopettanut juomista, -
mutta meistä tuli läheiset. Rakastimme toisiamme paljon.
Isä menehtyi kaksi vuotta myöhemmin.
Hän ehti ottaa vastaan Jeesuksen.
Olen kiitollinen, että ehdimme sopia asiat.
Se oli Jeesuksen alullepanemaa.
Kerroit, että Jeesus kävi luonasi usein, kun olit lapsi.
Mutta myöhemmin opit muitakin tapoja kuulla Jumalan ääni -
ja tunnistaa Hänen puhettaan.
Miten sinun ja Jumalan suhde on muuttunut vuosien varrella?
Miten kuulet Häntä nyt?
Kun olin parikymppinen, Jeesus sanoi: "Olen tullut luoksesi.
Olen aina tehnyt aloitteet. Nyt muutan kaiken.
Jos haluat puhua kanssani, etsi minua."
Se muutti kaiken.
Minun ei ollut tarvinnut tehdä juuri mitään.
Hän tuli käymään. Juttelimme. Väitin vastaan. Vuodatin sydämeni.
Nyt minun piti mennä Hänen luokseen. Piti rukoilla tuntikausia.
Minun piti oppia kuulemaan Hänen äänensä selvästi.
Piti oppia kuulemaan Hänen äänensä näkemättä Häntä.
Se oli aivan uutta.
Minun piti ymmärtää Hänen sisäistä johdatustaan.
Siinä oli paljon opettelemista.
Se vaati aikaa ja kestävyyttä.
Se ei ollut suoraa keskustelua, jossa kysyn ja saan vastauksen.
Nyt esitin kysymyksiä.
Kesti viikkoja ja joskus vuosia, ennen kuin sain vastauksen.
Opin kestävyyttä.
Mitä se opetti? Moni haluaisi kuulla Jumalan äänen mutta ei kuule.
Millaisia neuvoja antaisit?
Olin Argentiinassa vuosina 1997―98.
Sain profetian, että elämässäni alkaisi kymmenen vuoden myrsky.
Minut pelastaisi vain se, että kuulen Jumalan äänen.
Kuvittele sellainen profetia. Palasin Kanadaan.
Puhuin Herralle. Hän sanoi, että profetia on tosi.
Lapseni olivat silloin pieniä.
Päätin, että alkaisin nousta aamuyöstä klo 01:30.
Mennä alakertaan, kun kaikki nukkuivat.
Seisoin yksi jalka sohvapöydällä ja toinen jalka sohvalla, -
etten nukahtaisi.
Seuraavat kymmenen vuotta -
opettelin odottamaan ja kuuntelemaan Jumalaa -
kaikki yöt aamuseitsemään.
Hän sanoi, että tärkeintä Raamatussa on se, -
mitä sanotaan "Ja Jumala sanoi:" -lausekkeen jälkeen.
Tärkeintä on kuunnella, mitä Hän sanoo.
Sitä opettelin tekemään.
Uskoin, että elämäni on siitä kiinni.
Olin nälkäinen, mutta se oli myös niin sanotusti henkiinjäämistä.
Miten monella eri tavalla kuulet Hänen äänensä?
Kuuletko sisäisen äänen tai luetko Raamatusta? Miten Jumala puhuu?
Olet oikeassa. On olemassa sisäinen ääni ja johdatus.
Usko tai älä, rakastan Sanaa Raamatussa.
Mielestäni meidän pitää palata Sanan pariin tämänhetkistä enemmän.
Saatan lukea raamatunkatkelman -
parisataa kertaa -
viikon, kahden viikon tai pidemmänkin ajan.
Sinä aikana Hän saattaa puhua minulle syvällisesti siitä kohdasta.
Se on hyvin eheyttävää. Se antaa paljon ilmestystä.
Yksi pieni esimerkki. Paloin loppuun.
Jeesus vei minut Psalmin 23 läpi.
Luin sen joka päivä noin viisikymmentä kertaa.
Sitten Hän näytti minulle, kuka olen Psalmissa -
ja mikä oli prosessin tarkoitus. Hän eheytti minua -
muutaman viikon ajan Psalmin 23 sisällä.
Koin todellakin eheytymisen.
Olen Raamatun suuri kannattaja.
Se ei ole vain pintapuolista. Sana pitää saada syvälle sieluun.
Se onnistuu vain lukemalla yhä uudelleen, kunnes siitä tulee elämä.
Hyvä neuvo.
Nyt saat mahdollisuuden puhua katsojille, mitä ikinä sydämelläsi on.
Nyt on Suomen hetki. Olen nähnyt, että Herra toimii täällä.
Kävin täällä viimeksi heinäkuussa. Kohtasin Jeesuksen täällä Suomessa.
Hän taisteli kansan puolesta.
Se oli Jeesuksen ja hylkäämisen hengen välistä sotaa.
Näin, että suomalaisten mieltä ja ajatuksia kohti hyökättiin -
yksinäisyyden, hylkäämisen ja masennuksen ajatuksilla.
Jeesus soti sitä vastaan. Hän osoitti hyväksyntää Suomelle -
ja toi ihmisiä luokseen: "Rakastan teitä. Välitän teistä.
Olen tässä teitä varten. Taistelen puolestanne."
Rohkaisen ihmisiä avaamaan sydämensä Herralle, -
sillä tämä hetki on hyväksymisen aikaa.
Hän taistelee jokaisen ihmisen puolesta.
Hän liittää ihmisiä itseensä.
"Olen tässä teitä varten, olivatpa olosuhteet mitä tahansa."
Uskon, että nyt on se hetki.
Meillä on vielä hieman aikaa. Rukoilisitko ihmisten puolesta?
Isä, Jeesuksen nimessä rukoilen jokaisen katsojan puolesta, -
samoin perheiden puolesta.
Anna rauhaa heidän sydämiinsä. Tuo hyväksyntäsi tilanteeseen.
Paranna alueita, jotka tarvitsevat paranemista.
Rukoilen kaikkien sellaisten alkoholistien puolesta, -
jotka pakenevat alkoholiin. Suo heidän avata sydämensä ja tietää, -
että Jeesus ymmärtää heidän kipunsa ja yksinäisyytensä.
Hän haluaa tulla alkoholin tilalle.
Hän haluaa nostaa sinut syliinsä ja lohduttaa sinua.
Jos joku kärsii yksinäisyydestä, -
pyydän Jeesuksen kumppanuutta ja rakkautta.
Jos joku kärsii, Hän tietää. Hän ymmärtää todella.
Hän ei tuomitse sinua. Julistan rakkauden ykseyttä, -
yhteyden ja hyväksynnän yhteyttä.
Rukoilen, että koet lämmittävää hyväksyntää ja voimaa edetä.
Jos jollain on sairauksia, pyydän paranemista, -
rauhaa ja lohdutusta sinulle ja perheesi jäsenille.
Siunaan Suomea Jeesuksen nimessä.
Aamen. Kiitos, että olit ohjelmassa. Siunattua aikaa täällä Suomessa!
Siunausta työllenne Amsterdamissa.
Kiitos, että sain tulla. Oli ihana keskustella kanssasi.
Suomennos: Marianne Tenetz